Diari Oficial de la Generalitat Valenciana


Sumari del DOGV 6143, del 12-11-2009 (2009/12181)

RESOLUCIÓ de 6 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni específic per a l'any 2009 del Protocol General de Col·laboració subscrit el 20 de setembre de 1999 entre el Ministeri de l'Interior (Delegació del Govern per al Pla Nacional sobre Drogues) i la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6143

Data del DOGV
:   12-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12389


Data del document
:   06-11-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Sanitat
    * toxicomania
    * cooperació administrativa
    * administració central

RESOLUCIÓ de 6 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni específic per a l'any 2009 del Protocol General de Col·laboració subscrit el 20 de setembre de 1999 entre el Ministeri de l'Interior (Delegació del Govern per al Pla Nacional sobre Drogues) i la Generalitat. [2009/12303]  
El Ministeri de Sanitat i Política Social i la Generalitat han subscrit, després de la tramitació prèvia reglamentària, el 22 d'octubre de 2009, el conveni específic per a l'any 2009 del Protocol General de Col·laboració subscrit el 20 de setembre de 1999.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2114/2009, i que figura com a annex d'esta resolució.  
València, 6 de novembre de 2009.- El director general del Secretariat del Consell: Ángel Mompó Romero.  
Conveni específic per a l'any 2009 del Protocol General de Col·laboració subscrit el 20 de setembre entre el Ministeri de l'Interior (Delegació del Govern per al Pla Nacional sobre Drogues) i la Comunitat Valenciana  
Madrid, 22 d'octubre de 2009  
Reunits  
D'una banda, Trinidad Jiménez García-Herrera, ministra de Sanitat i Política Social, nomenada pel Reial Decret 559/2009, de 7 d'abril (BOE de 7 d'abril), en representació del Govern de la nació, per raó de les competències que li atribuïxen l'article 4.1 de la Llei 50/1997, de 27 de novembre, del Govern, i l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
D'una altra, Manuel Cervera Taulet, conseller de Sanitat, com a president del Consell d'Administració de l'Agència Valenciana de Salut, per raó de delegació per a la firma del present conveni per acord del seu Consell d'Administració d'1 de febrer de 2007, publicat en el Diari Oficial de la Comunitat Valenciana número 5453, de 19 de febrer de 2007, i de la competència atribuïda per la Llei 3/2003, de 6 de febrer, de la Generalitat Valenciana, d'Ordenació Sanitària de la Comunitat Valenciana, en relació amb el Decret 25/2005, de 4 de febrer, del Consell de la Generalitat, pel qual s'aproven els estatuts reguladors de l'Agència Valenciana de Salut.  
Exposen  
Que el Ministeri de l'Interior i la Conselleria de Sanitat de la Comunitat Valenciana van subscriure un Protocol General de Col·laboració, de data 20 de setembre de 1999, en matèria de drogodependències, que establix que els programes en què es concrete la col·laboració entre la Mesa de Coordinació d'Adjudicacions i la Conselleria de Sanitat de la dita comunitat autònoma en el protocol general esmentat s'establiran en un conveni específic anual. Per tot això,  
Acorden  
Primer. Que l'actuació de la Conselleria de Sanitat-Agència Valenciana de Salut l'any 2009 es concretarà en el desplegament dels programes:  
- Programa de Prevenció de Drogodependències «Drom Sastipén»: 12.000,00 €.  
- Programa específic per a dones des de la Unitat de Deshabituació Residencial: Julián Álvarez Subirats: 275.000,00 €.  
- Programa dirigit a l'estudi de les famílies amb menors atesos en els servicis d'urgència per problemes aguts de drogues: 70.000,00 €  
- «Amb la coca no et ratlles»: 120.000,00 €.  
- Protocol d'actuació: programa d'atenció familiar en pacients addictes a la cocaïna: 25.000,00 €.  
- Metodologia per a l'avaluació de programes en prevenció de drogodependències: 20.000,00 €.  
- La família RESPON!: programa de prevenció del consum de drogues: 50.000,00 €.  
- PREVEN-TIC Aplicació interactiva per a la prevenció del consum de drogues: 30.000,00 €  
Segon. Que el Ministeri de Sanitat i Política Social (Delegació del Govern per al Pla Nacional sobre Drogues) finançarà la realització d'estos programes, segons la resolució de la Mesa de Coordinació d'Adjudicacions, de 13 de maig de 2009, amb un total de 602.000,00 euros a càrrec del concepte 44.79.053Z.289, que amb este fi ha sigut dotat amb crèdits provinents del fons de béns decomissats per tràfic de drogues i altres delictes relacionats, en aplicació de l'article 3.1.b) de la Llei 17/2003, de 29 de maig, reguladora del fons de béns decomissats per tràfic il·lícit de drogues i altres delictes relacionats. L'abonament dels fons es farà després de la firma d'este conveni.  
Tercer. Que durant el primer trimestre del pròxim exercici la Conselleria de Sanitat-Agència Valenciana de Salut remetrà a la Mesa de Coordinació d'Adjudicacions un informe final i d'avaluació del desplegament dels programes i una certificació detallada de la despesa efectuada en haver-los executat.  
Quart. Que els programes esmentats en l'acord primer els desplegarà la Conselleria de Sanitat-Agència Valenciana de Salut de la Comunitat Valenciana durant l'exercici 2009.  
Cinqué. Que en el desplegament i aplicació d'este conveni caldrà ajustar-se al que establix el Protocol General de Col·laboració subscrit per ambdós parts, i si la despesa feta fóra menor que la quantitat subvencionada, el romanent serà reemborsat al Tresor Públic.  
Sisé. Este conveni queda exclòs de l'aplicació de la Llei 30/2007, de 30 d'octubre, de Contractes del Sector Públic, a l'empara d'allò que s'ha disposat en l'article 4.1.c, i s'aplicaran els principis de la dita llei per a resoldre els dubtes i llacunes que es presenten.  
Les controvèrsies que pogueren sorgir seran de la competència de la jurisdicció contenciosa administrativa.  
Per a constància del que s'ha acordat, es firma en dos exemplars en el lloc i la data dalt indicats.  
La ministra de Sanitat i Política Social: Trinidad Jiménez García-Herrera  
El conseller de Sanitat, president del Consell d'Administració de l'Agència Valenciana de Salut: Manuel Cervera Taulet.